पाएं अपने शहर की ताज़ा ख़बरें और फ्री ई-पेपरडाउनलोड करें
अररिया के सपूत व सरहद पर तैनात फौजी ने क्रूर व दबंग चाचा व चचेरे भाई से तंग आकर सोशल मीडिया पर परिवार सहित आत्महत्या करने की धमकी दी है। ताड़ाबाड़ी थाना क्षेत्र के दभड़ा पंचायत निवासी नरेश झा इंडियन आर्मी में हैं। उन्होंने शुक्रवार को सोशल मीडिया पर CM नीतीश कुमार को लिखा है, "सर आप क्या चाहते हैं कि मेरा परिवार आपके राज्य में भ्रष्टाचार से तंग आकर रस्सी से झूल जाए। मैं नरेश झा इंडियन आर्मी अभी भारत-पाकिस्तान बॉर्डर काश्मीर में पोस्टेड हूं। मेरे घर अररिया में कुछ दबंद लोग घर पे जबरदस्ती जमीन दखल कर रहे हैं और घर के सामने दीवार देकर सभी को कैद किया जा रहा है। मैं यहां से बेबस हूं और गुहार लगा रहा हूं। ताराबाड़ी SHO से गुहार लगाने पर भी वे रिस्पांस नहीं ले रहे हैं। आप कुछ कीजिए नहीं तो मेरा घर तबाह हो जाएगा।"
फौजी नरेश झा ने लिखा है कि घर में बूढ़े मां और पिता बहुत ज्यादा अस्वस्थ हैं। वो ये जिल्लत बर्दास्त नहीं कर पा रहे हैं। यदि कुछ नहीं कर सके आपलोग तो मैं यहीं पर आत्महत्या कर लूंगा। फौजी ने सोशल मीडिया के माध्यम से बिहार सरकार से गुहार लगाई है कि अब यदि उनके घर का समस्या का निदान नहीं होता है। तो वो सरहद पर ही आत्महत्या कर लेंगे और उनके बूढ़े मां-बाप घर में आत्मदाह करके जीवन लीला को समाप्त कर लेंगे।
कहा- घर में सब असुरक्षित हो चुके हैं
फौजी नरेश झा ने लिखा है उनके घर में सब असुरक्षित हो चुके हैं और दहशत की जिंदगी जीने के लिए मजबूर हो चूके हैं। अपने ही सगे चाचा द्वारा निजी जमीन पर पिछले 9 सालों से कब्जा के मामले मे आए दिन प्रताड़ित होते रहते हैं। इनके माता पिता अपनी झोपड़ीनुमा घर में रहते हैं। अब स्थिति ऐसी हो चुकी है कि उनके चाचा ने नवकांत झा (नरेश के पिता) उनके घर से निकलने वाले प्रवेश द्वारा पर ही मकान बनाना शुरु कर दिया है। रोकने पर बूढ़े मां और पिता को अपशब्द से संबोधित करते हुए मारने तक पे तैयार हो जाते हैं।
फौजी का आरोप- न्याय के लिए थाना में मांगा जा रहा है पैसा
प्रशासन के पास भी पिछले कई सालों से इस समस्या के निदान के बूढ़े मां-बाप सभी आवश्यक कागजात और जमीन का सत्यापित पेपर लेकर दर-दर भटक रहे हैं। पर कोई सुनवाई नहीं हो पा रही है। ताड़ाबाड़ी थाना में पैसों की मांग की जाती है। बूढ़े बाप ने कई दफा किसी तरह पैसे का भी इंतजाम करके थाना में दिया। पर विपक्षी पार्टी के तरफ से थानाप्रभारी को इतना ज्यादा आवभगत होती रहती है कि इनके समस्या को दरकिनार कर दिया जाता है।
नरेश बोले- पुलिस अधीक्षक कह रहे हम कुछ नहीं कर सकते
अररिया पुलिस अधीक्षक के पास भी न्याय की गुहार लगाई गई। पर वो उल्टे कहते हैं की इसमें हम कुछ नहीं कर सकते, ये अंचलाधिकारी का मामला है। जब अंचल अधिकारी के पास जाते हैं। तो वो कहते हैं की ये विवाद आपके थाना से समाधान होगा। बेटा सरहद पर देश की सेवा में और बूढ़े मां बाप घूसखोर पदाधिकारियों और क्रूर रिश्तेदारों के बीच पीस रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn